Вайца тIом беш волчу мостагIчул а, вайна бIозза кхераме долучу питанна. ХIунда аьлча, и важа йовсар вайн махкара дIавахча а, и питанна вайн махкахь дуккхачу а ханна лаьттар долуш хиларна. Билгалладоккхур вай ишта, вайн Iэламнехан ледарло санна лара дог1у, хIокху глобализацин заманашкахь, бусулбанашна юкъахь "хIайт" аьлла шайн "болх" дIакхоьхьучу керистан миссионерин а, вайн къоман синкхетамна "тIекхийда" аьтто баьлла хилар а. Вайн дахкадан шорта дара, цу хьокъехь долу тоьшаллаш. Къаьстина, вайн махкаха даьллачу хьалкъаца, тайп-тайпаначу организацашкахула оцу миссионераша шайн керасталлин болх муха бо дуьйцуш долу. Цара вайна гойту, нагахь хIинцалца схьа, нохчийн цIий "мийла" ихнарг цхьа оьрсийн "экха" бен цахиллехь, кхул тIаьхьа, цуьнца цхьана вайн са "мийла" оьху ерг, Малхбузера миссионер - "ешап" хир юйла а. Ткъа ма-дарра дийцича, оцу "экханан" а, оцу "ешапан" а, нохчийн цIий а, са а цхьаний "мийла" тоххарехь барт цахиллехь, вайна хIара шоллагIа тIом а бер бацара. Ишта цара биначу бертара лара хьакъ долуш хета, оцу миссионераша, нохчийн маттахь вайна юкъахь даржош долу керистан динан жайнаш а.